Dikjarazzjoni mill-kandidat għall-President tal-Kummissjoin Ursula von der Leyen F'dibattitu mal-MPE, Ursula von der Leyen ippreżentat il-viżjoni tagħha bħala l-President tal-Kummissjoni. Il-MPE ser jivvotaw fuq il-ħatra tagħha, li ssir b'vot sigriet, fis-18.00. il-prijoritajiet politiċi tagħha jekk tiġi eletta bħala President tal-Kummissjoni. Wara li identifikat il-ħtieġa kollettiva għal "pjaneta b'saħħitha bħala l-akbar sfida u responsabbiltà tagħna", is-Sinjura von der Leyen ipproponiet miri ta' emissjonijiet aktar ambizzjużi, b'tnaqqis ta' 50% sa' 55% sal-2030 u impenjat ruħha biex tippreżenta pjan għal "Green Deal għall-Ewropa" u Liġi Ewropea dwar l-Ambjent fl-ewwel 100 jum li tkun saret President. Hija habbret ukoll pjanijiet għal investimenti f'Ewropa sostenibbli li għandhom jipprovdu triljun Euro f'investimenti f'għaxar snin. Is-Sinjura von der Leyen saħqet ukoll li l-UE għandha tistabbilixxi ekonomija li taqdi lin-nies. Sabiex dan iseħħ, madankollu, "jeħtieġ li kullħadd jaqsam il-piż" - inkluż dawk il-ġganti teknoloġiċi li jagħmlu negozju fl-Ewropa, iżda ma jħallsux lura ċ-ċittadini Ewropej għall-aċċess għall-kapital uman u soċjali tal-UE. Is-Sinjura von der Leyen tenniet l-impenn tagħha għal Kulleġġ ta' Kummissarji bbilanċjat bejn is-sessi matul il-mandat tagħha. Hija indikat ukoll li l-vjolenza kontra n-nisa trid tiġi ttrattata b'mod deċiżiv; għalhekk kienet ser tfittex li tiddefinixxi l-vjolenza kontra n-nisa bħala reat kriminali fit-trattati tal-UE, flimkien mal-ikkompletar tal-adeżjoni tal-UE għall-Konvenzjoni ta' Istanbul Is-Sinjura von der Leyen, iddikjarat l-impenn tagħha għall-istat tad-dritt bħala valur Ewropew, u ħabbret li bi ħsiebha tistabbilixxi mekkaniżmu tal-UE li jikkomplimenta l-miżuri eżistenti. Hija enfasizzat li dawn il-valuri Ewropej jinkludu wkoll id-dmir li jiġu salvati l-ħajjiet fil-baħar u għalhekk il-politika tal-konfini trid tkun umana. Hija ddikjarat l-appoġġ tagħha għal "Patt Ġdid dwar il-Migrazzjoni u l-Ażil" u riforma tar-Regolament ta' Dublin, u żiedet li hija maħsuba biex tiżgura li l-uffiċjali tal-fruntieri tal-Frontex ma jaslux għal 10,000 sal-2027, iżda sal-2024, u li l-pajjiżi kollha għandhom jerfgħu s-sehem tagħhom tal-piż abbażi tal-prinċipju tas-solidarjetà Ewropea. Dwar is-suġġett tad-demokrazija Ewropea, is-Sinjura von der Leyen ħabbret Konferenza ta' sentejn għall-Ewropa sa' mill-2020, li fiha ċ-ċittadini se jkollhom rwol ewlieni u attiv. Hija saħqet ukoll li s-sistema tal-Spitzenkandidat għandha tissaħħaħ u li l-listi trans-nazzjonali għandhom jiġu kkunsidrati mill-ġdid fl-elezzjonijiet Ewropej futuri. Hija ddikjarat wkoll l-appoġġ sħiħ tagħha għal dritt ta' inizjattiva għall-Parlament Ewropew, u impenjat ruħha biex tippreżenta proposta leġiżlattiva b'risposta għal kull riżoluzzjoni li tiġi adottata mill-Parlament Ewropew. zzjonijiet mill-gruppi politiċi Manfred Weber (EPP, DE) ikkonferma l-appoġġ tal-grupp tiegħu lis-Sinjura von der Leyen. "Aħna favur Ewropa ġusta, moderna u innovattiva, sigura, miftuħa u ekoloġika. Aħna lesti biex nipplimentaw l-impenji li għamlet magħha". Huwa laqa' l-proposti tagħha ta' dritt ta' inizjattiva tal-PE u biex jittejjeb il-proċess tal-kandidat ewlieni u qal, "il-ftehim wara l-kwinti irid jieqaf" Iratxe García (S&D, ES) ilmentat li "d-demokrazija Ewropea miexja bil-mod wisq" u enfasizzat li s-Sinjura von der Leyen trid tagħti aktar dettalji dwar kif qed tippjana li twieġeb għat-talbiet taċ-ċittadini, u partikolarment għaż-żgħażagħ, qabel ma l-S&D jiddeċiedi jekk jappoġġaha jew le. García żiedet tgħid li sostenn għal tkabbir sostenibbli, azzjoni aktar b'saħħitha għall-ġlieda kontra l-faqar, u strateġija vinkolanti għall-ugwaljanza bejn is-sessi huwa essenzjali. Dacian Cioloș (Renew Europe, RO) qal: "Ma nistgħux inkomplu niddiżappuntaw il-miljuni ta' Ewropej li qalu IVA lill-Ewropa. Huma jistennew li l-UE tiddefendi l-istat tad-dritt mingħajr eżitazzjoni". Il-grupp tiegħu huwa lest li jappoġġaha, b'għan wieħed: it-tiġdid tal-Ewropa. "Iżda, fuq kollox, nistennew minnek tmexxija vera pro-Ewropea. L-Ewropa mhijiex amministrazzjoni, imma ambizzjoni politika ", huwa qal. Philippe Lamberts (Greens / EFA, BE) qal li l-grupp tiegħu ma kienx lest li jgħaddi t-tmun tal-Unjoni Ewropea lil Ursula von der Leyen fi żmien meta' "d-dar komuni tagħna qed tinħaraq, il-klima qed tiddeterjora, hemm dejjem inugwaljanzi aktar profondi u problemi serji fil-libertajiet fundamentali u l-istat tad-dritt ''. Madankollu, jekk tiġi eletta, il-grupp tiegħu kien lest li jipprovdi l-appoġġ tiegħu "kull meta l-proposti jkunu skond l-isfidi eżistenti li qed niffaċċjaw". Jörg Meuthen (ID, DE) ħabbar li l-grupp tiegħu ser jivvota kontriha, u ddikjara li hija mhix tajba għall-post u li ma kellhiex viżjoni konvinċenti għall-Ewropa. Huwa kkritikaha talli wiegħdet wisq affarijiet differenti u kontradittorji lill-gruppi sabiex tiżgura l-appoġġ, eż. rigward l-istat tad-dritt jew il-migrazzjoni. Raffaele Fitto (ECR, IT) talab lil Ursula von der Leyen biex tiċċara l-pożizzjoni tagħha dwar "il-mekkaniżmu dwar l-istat tad-dritt, li fuqu m'hemmx qbil" mal-politika segwita s'issa mill-Kummissjoni. Rigward il-ġlieda kontra t-tibdil fil-klima, huwa qal li kien "kuntent fir-rigward tal-proposti għal fond ta' transizzjoni u l-bank għal investimenti sostenibbli, imma qed niddiskutu miri dejjem aktar ambizzjużi, mingħajr ma ngħidu kif nistgħu nilħquhom". Martin Schirdewan (GUE / NGL, DE) qal li l-grupp tiegħu mhux se jivvota għas-Sinjura von der Leyen. Il-votanti stennew kandidat ewlieni bħala President tal-Kummissjoni, huwa qal, mhux Ministru tad-Difiża, li huwa sinjal "għat-tkomplija tal-militarizzazzjoni u l-iżolament tal-UE." Huwa talab biex il-politiki tal-awsterità jintemmu u għal investimenti fis-sigurtà soċjali, l-edukazzjoni, il-kura tas-saħħa u l-ġlieda kontra t-tibdil fil-klima. Id-dikjarazzjonijiet tal-kelliema huma disponibbli billi tikklikkja fuq il-links hawn taħt. Dikjarazzjoni ta' ftuħ ta' , kandidat għall-President tal-Kummissjoni mexxejja tal-gruppi Reazzjoni ta' għall-ewwel round Għal aktar informazzjoni Regoli ta' proċedura Materjal awdjoviżiv b'xejn Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF